Vullnetarët në fushatat presidenciale
Njerëzit që punojnë në prapa skenë dhe ndihmojnë në zgjedhjen e kandidatit
Ndërsa kandidatët presidencialë mund të kenë nevojë për fonde për të bërë fushatë, vullnetarët dhe punëtorët e fushatës janë po aq të rëndësishëm për të fituar garën. Këta njerëz të cilët punojnë në prapaskenë janë ata që entuziazmojnë njerëzit që të shkojnë dhe të votojnë. Korrespondentja e Zërit të Amerikës, Elizabeth Lee njofton nga Los Anxhelesi. Nuk ka asgjë të ngjashme me një miting për të entuziazmuar votuesit por ajo që ndodh para dhe pasi një kandidat mban fjalimin është shumë e rëndësishme. “Çdo natë qëndrojmë gjatë dhe fusim të dhëna, planifikojmë ditën e nesërme dhe ngjarjet.” Përkrahësi i Hillary Clintonit, Tim Phan punon gati 12 orë në ditë, duke rekrutuar vullnetarë që trokasin derë më derë dhe bëjnë telefonata, në anglisht, në gjuhën koreane apo spanjolle për t’i kujtuar njerëzit të votojnë. Phan ndihmon gjithashtu të organizojë evenimente si ky për të frymëzuar vullnetarët. Pak kilometra më larg, vullnetari i Bernie Sanders, Jeremy White punon për kandidatin e tij. Jeremy White punon në industrinë e filmit dhe ka krijuar kafenenë Bernie’s Coffee Shop. thotë Jeremy White. Përveç trokitjeve në derë dhe telefonatave për votuesit e mundshëm, këta përkrahës shesin gjithashtu bluza për të mbështetur përpjekjet e tyre. Askush nga fushata e Donald Trumpit nuk iu përgjigj kërkesës së Zërit të Amerikës për të intervistuar një punonjës të fushatës. Megjithatë, Zëri i Amerikës takoi disa përkrahës në një miting të Trumpit. Ndërsa shumica janë të bardhë, ka disa imigrantë dhe fëmijët e tyre që flasim për Trumpin. thotë Vishnu Vallatharas. thotë Peter Pham. Vullnetarët mund të votojnë për kandidatë të ndryshëm, por ata kanë një gjë të përbashkët – të gjithë ndajnë besimin se çdo votë ka rëndësi.